Anugerah Juara Lagu ke-29

Anugerah Juara Lagu ke-29 (AJL29) merupakan konsert dan majlis penghargaan tahunan bagi karya muzik Malaysia yang diperkumandangkan dalam carta Muzik Muzik TV3 musim 2014. Adalah diumumkan bahawa tema AJL29 adalah “Gema dalam Muzik” iaitu "kembali kepada elemen asas dan intipati sesebuah muzik." Hadiah bagi pemenang juga ditingkatkan dari tahun lepas, iaitu RM50,000 beserta trofi untuk Juara Lagu, RM35,000 untuk naib juara dan RM20,000 untuk tempat ketiga. Pemenang Vokal Terbaik dan Persembahan Terbaik juga masing-masing menerima hadiah RM20,000. 

Lagu "Apa Khabar" ciptaan Mikail Lozach (SonaOne) dan Johan Ishak (Joe Flizzow) nyanyian Joe Flizzow dan Sonaone mengungguli Anugerah Juara Lagu Ke-29 manakala lagu "Masih Aku Cinta" (Shila Amzah) dan "Di Pintu Syurga" (Tam Mustafah / Rudy Imran) masing-masing memenangi tempat kedua dan tempat ketiga. Buat kali kedua, penyanyi gantian memenangi kategori Persembahan Terbaik apabila sekumpulan pemuzik jalanan berstatus kelainan upaya (OKU), Caliph Buskers membuat persembahan lagu "RomanCinta" bersama kumpulan Mojo dengan Azmi Saat (vokalis) menggantikan Aweera (vokalis asal) yang tidak dapat membuat persembahan berikutan krisis pertukaran vokalis. Hal ini menimbulkan isu dimana Aweera merasakan bahawa Edry Abdul Halim hanya meminta simpati pihak AJL untuk memenangi persembahan terbaik dengan penggunaan penyanyi (OKU). Malah, majoriti penonton AJL  juga berpendapat bahawa persembahan Stacy "Gilalah" yang meriah dan dihangatkan dengan bola lantun selayaknya memenangi anugerah persembahan terbaik. Untuk rekod lagu rap, rapper RJ pernah memenangi anugerah ini ketika mewakili Malique Ibrahim untuk lagu "Teman Pengganti" pada tahun 2012. Caliph Buskers juga telah trending di Twitter selepas persembahan mereka. Vokal Terbaik pula dimenangi oleh penyanyi berpengalaman, Dayang Nurfaizah menerusi lagu "Di Pintu Syurga". Ini penyertaan lagu keempat Dayang setelah bertanding dalam dua edisi sebelum ini manakala komposer Tam Mustafah merupakan bekas pemenang AJL 19, 10 tahun lalu dengan lagu "Relaku Pujuk". Acara tahun ini ditaja oleh produk kosmetik tempatan Pamoga dan Qu Puteh.

Anugerah Juara Lagu
Majlis Anugerah Juara Lagu ke-29 diadakan di Stadium Putra Bukit Jalil pada 18 Januari 2015.
 Pembukaan oleh Kumpulan Kembara ("Hati Emas") dan M. Nasir ("Mentera Semerah Padi")
 Selingan Separuh Masa oleh Finalis Mentor Legend ("Ku Mohon") - untuk bencana banjir 2014
 Selingan Interlud oleh Kumpulan Headwind ("Memori Luka", "Suraya", "Segalanya Mungkin")

Finalis
Untuk melihat senarai semi-finalis untuk Juara Lagu ke-29, sila lihat Separuh Akhir Muzik Muzik 29.
Untuk merujuk senarai penuh finalis sepanjang penganjuran AJL, sila lihat Senarai lagu finalis Anugerah Juara Lagu.
Berikut adalah senarai finalis mengikut turutan giliran persembahan yang berentap di AJL ke-29:

Pemenang
 Juara Lagu - "Apa Khabar" - Mikail Lozach & Johan Ishak (Joe Flizzow & Sonaone)
 Naib Juara Lagu - "Masih Aku Cinta" - Nurshahila Amir Hamzah (Shila Amzah)
 Tempat Ketiga -"Di Pintu Syurga" - Tam Mustafah / Rudy Imran (Dayang Nurfaizah)
 Vokal Terbaik - "Di Pintu Syurga" - Dayang Nurfaizah
 Persembahan Terbaik - "Romancinta" - Mojo & Caliph Buskers

Jemaah Juri
 Azmeer (Ketua Juri)
 Mokhzani Ismail
 Murali Dharan "Moots!" Marimuthu
 Monoloque
 Acis
 Azlan Abu Hassan
 Cat Farish
 Siti Nurhaliza
 Faizal Tahir
 Aubrey Suwito
Untuk merujuk senarai penuh juri-juri yang pernah dilantik sepanjang penganjuran AJL, sila lihat Senarai Jemaah Juri Anugerah Juara Lagu.

Rujukan

Pautan luar

29